155. ΑΠΟΦΑΣΗ ΥΠΟΥΡΓΩΝ ΠΡ. ΚΥΒΕΡΝΗΣΗΣ ΚΑΙ ΚΟΙΝΩΝ. ΑΣΦΑΛΙΣΕΩΝ Αριθ. Φ21/3506 της 21/22 Οκτ. 1982 (ΦΕΚ Β΄ 839) Ανασύνθεση Ανωτάτου Υγειονομικού Συμβουλίου (Α.Υ.Σ.) του Ι.Κ.Α. Έχοντας υπόψη: 1.Τις διατάξεις: α)Των άρθρ. 4 και 5 του Νόμ. 1232/1982 "επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις". β)Του άρθρ. 5 του Νόμ. 1288/1.10.82 "ρύθμιση θεμάτων αρμοδιότητας Υπουργείου Προεδρίας της Κυβέρνησης και της ΥΕΝΕΔ, καθώς και άλλες διατάξεις". Την κοινή απόφαση των Υπουργών Προεδρίας Κυβερνήσεως και Κοινωνικών Υπηρεσιών με αριθ. 918/9.6.1982 (ΦΕΚ 434/τ.Β΄/24.6.82) "Αναμόρφωση συλλογικών οργάνων γνωμοδοτικής και αποφασιστικής αρμοδιότητας του Ι.Κ.Α. "αποφασίζουμε: Άρθρο μόνο.-1.Καθορίζουμε τη σύνθεση του Ανωτάτου Υγειονομικού Συμβουλίου (Α.Υ.Σ.) του Ιδρύματος Κοινωνικών Ασφαλίσεων από τα παρακάτω μέλη: α)Το Διοικητή του Ιδρύματος τούτου ως Πρόεδρο, αναπληρούμενο από τον Υποδιοικητή αυτού. β)Έναν Καθηγητή, ιατρό Ελληνικού Πανεπιστημίου, τακτικό, ομότιμο, έκτακτο ή επικουρικό ή εντεταλμένο ή έναν Υφηγητή ιατρό που υπηρετεί στο Ίδρυμα ή σε περίπτωση που δεν υπάρχει στο Ίδρυμα έναν Υφηγητή ιατρό, έκτακτο, επικουρικό ή εντεταλμένο του Πανεπιστημίου αναπληρούμενο από άλλο πρόσωπο που να έχει την αυτήν ιδιότητα. γ)Ένα Διευθυντή ιατρό των Υγειονομικών Διευθύνσεων της Διοικήσεως του Ιδρύματος Κοινων. Ασφαλίσεων, αναπληρούμενο από άλλο πρόσωπο που να έχει την αυτή ιδιότητα. δ)Ένα Διευθυντή ιατρό των Θεραπευτηρίων του ιδρύματος Κοινων. Ασφαλίσεων αναπληρούμενο από άλλο πρόσωπο που να έχει την αυτή ιδιότητα. ε)Έναν ιατρό που υπηρετεί στο Ίδρυμα Κοινων. Ασφαλίσεων. 2.Όταν συζητούνται ενώπιον του Α.Υ.Σ. θέματα ανεγνωρισμένη ιατρικής, οδοντιατρικής ή φαρμακολογικής ειδικότητας της οποίας εκπρόσωποι δεν μετέχουν στο Συμβούλιο, μπορεί να καλείται από τον Πρόεδρο ως μέλος ο τακτικός ομότιμος, έκτακτος ή επικουρικός Καθηγητής ή Υφηγητής Πανεπιστημίου της αντίστοιχης ειδικότητας ο οποίος θα μετέχει, επιπρόσθετα από τα μέλη της προηγούμενης παραγράφου, ως ισότιμο με ψήφο μέλος κατά την συζήτηση των θεμάτων αυτών. 3.Στον Α.Υ.Σ. μετέχει χωρίς ψήφο και ο Κυβερνητικός Επίτροπος του Διοικητικού Συμβουλίου του ΙΚΑ και έχει τις αρμοδιότητες του άρθρ. 15 του Α.Ν. 1846/51. 4.Στις Συνεδριάσεις του Α.Υ.Σ. μετέχει χωρίς ψήφο ως εισηγητής ο αρμόδιος με το θέμα Διευθυντής της Υγειονομικής Διεύθυνσης βοηθούμενος, ανάλογα με τα θέματα που θα συζητηθούν από τα αρμόδια όργανα της Διεύθυνσης. 5.Χρέη Γραμματέα εκτελεί υπάλληλος του Ιδρύματος. 6.Τα μέλη του Α.Υ.Σ. και ο Γραμματέας μαζί με τους αναπληρωτές του διορίζονται από το Διοικητή του Ιδρύματος για θητεία τριών χρόνων. 7.Το Α.Υ.Σ. μπορεί να καλεί οποιονδήποτε από  τους    υπαλλήλους    του   ΙΚΑ   για    να    παρέχει (Αντί για τη σελ. 70,847) Σελ. 70,847(α) Τεύχος 1299-Σελ.83 Ίδρυμα Κοινωνικών Ασφαλίσεων 15Β.Β.α.154-155 πληροφορίες ή γνώμες κ.λ.π. Οι καλούμενοι δίνουν έγγραφες πληροφορίες ή γνώμες προς το Συμβούλιο. 8.Το Α.Υ.Σ. είναι αρμόδιο να γνωμοδοτεί: α)Επί της Υγειονομικής Πολιτικής που ακολουθεί το Ίδρυμα. β)Για τα επιστημονικά προσόντα που πρέπει να έχουν οι ιατροί που θα καλύπτουν τις θέσεις επιστημονικών Διευθυντών Κλινικών ή Επιστημονικών Συμβούλων. γ)Για το συνταγολόγιο που πρέπει να εφαρμόζεται κάθε φορά και για τα χρησιμοποιούμενα ιδιοσκευάσματα κατά την φαρμακευτική περίθαλψη των ασφαλισμένων. δ)Για την έκδοση γενικών οδηγιών επί του τρόπου εκτίμησης της αναπηρίας και ε)για οποιοδήποτε υγειονομικό θέμα το οποίο ήθελε τεθεί σ’ αυτό από το Δ.Σ. ή τον Διοικητή του Ιδρύματος. Τα θέματα στο ΑΥΣ εισηγείται ο Διευθυντής μιας Διευθύνσεως Υγειονομικών Υπηρεσιών του ΙΚΑ, κωλυομένου δε αυτού από το νόμιμο αναπλήρωτή του. 